
1.   מבוא
כל תלמיד המבקש לשיר אם כסולן ואם במסגרת מקהלתית מוסיקה קלאסית מערבית אירופאית, חייב בפיתוח קול. נושא פיתוח הקול מקנה תחושות לתלמיד על איך וכיצד יש לשיר.. שירה זו כוללת: העמדה נכונה, נשימה ונשיפה נכונות, שימוש נכון בסרעפת ושימוש נכון במיתרי הקול..  על התלמיד לבצע בדיקה אחת לחצי שנה על אופן תפקוד הריאות חללי הפה ומיתרי הקול במרפאה אליה הוא משתייך.. נושא פיתוח הקול אינו בא לטפל במחלות כלשהן אלא באפשרות לביטוי קולי לשירה אומנותית בלבד. 

2   המנעד הקולי
נושא המנעד הקולי הנו מהחשובים בנושא פיתוח קול, המטרה הראשונית בפיתוח קול הינה לזהות את המנעד המוזיקלי של התלמיד/ה .כאמור ישנם 7 קטגוריות מנעדים שאליהם ניתן להתאים את התלמיד/ה (סופרן,מצו-סופרן,אלט, קונטרה טנור, טנור, בריטון, בס) ורק על פי מנעד זה באוקטבות המתאימות בפסנתר יבוצעו בהמשך כל תרגילי פיתוח הקול והשמיעה.  מנעד זה יקבע לכל תלמיד רק ע"י גורם מוסמך אשר יודע לשייך את קולו של התלמיד למנעד הנכון. יש לציין כי בסוגייה זו הקביעה אינה של התלמיד אלא כאמור של הגורם המוסמך ( מנצח, או מורה לפיתוח קול) אחרת עלול כל הנושא של פיתוח הקול להיפגם ולפגוע בתלמיד.

3.   שמירה על הקול
לפני שעוסקים בפיתוח של משהו ובמקרה זה פיתוח קול , חייבים קודם לשמור על מה שהיה על מה שקיים ועל מה שנרכש..  על מנת לשמור על הקול לצורך שירה עלינו ליישם מיידי יום את הפעולות הבאות: 
1. אסור בשום פנים ואופן לצעוק, הצעקה גורמת לחיכוך לא נכון של סחוסי הקול (מיתרי הקול) עד כדי הגעה לצרידות .. כנ"ל לגבי לחישות.. לא לחכך בגרון , לא לדבר בקול רם במיוחד כאשר אתם נמצאים באירוע כל שהוא שבו קיים רעש כגון: מסיבה,דיסקוטק, חתונה, פאב וכדומה.. 
2. יש להרבות בשתייה ולשתות במשך היום לפחות 4 ליטר מים.. אין לשתות מים רותחים לחלוטין ולא מים קפואים לחלוטין (המים הרותחים מרחיבים את המיתרים ונוטים לשיר נמוך יותר, המים הקרים מכווצים את המיתרים ונוטים בשל כך לשיר גבוה יותר).. כאמור יש לשתות מים פושרים בלבד. 
3. אדם המבקש להיות זמר חייב לקחת בחשבון שהוא אמור לותר על שתיית אלכוהול ועל עישון בכלל.. לותר על לבישת בגדים לוחצים הן בחלק התחתון והן בחלק העליון.. להקפיד שלא לדבר כלל בחצי השעה הראשונה מאז ההשכמה בבוקר .. לא לדבר כאשר הראש מוטה ימינה או שמאלה ולא כאשר הראש כפוף לשפופרת הפלאפון או הטלפון. 
4. יש להתאמן מיידי יום לפחות 10 דקות שבהם אנו מתרגלים את הנשימה לכיוון הבטן (שוכבים על הגב כמו תינוק)  יש לשאוף את האויר דרך האף בלבד לכיוון בית החזה  להרחיב את בית החזה כך שהאויר אמור להגיע לסרעפת ולמלא את חלל הבטן. לנשוף את האויר דרך הפה החוצה וחוזר חלילה כאמור עשר דקות . באם מרגישים סחרחורת כל-שהיא יש להפסיק מיד את התרגיל לנוח מספר דקות ולחזור לתרגיל זה מאוחר יותר. אלה אשר ניסו תרגיל זה ובכל פעם מקבלים סחרחורת הרי שהם פטורים מלבצע תרגיל זה בשכיבה ולעבור לביצוע תרגיל זה בעמידה. 
5. יש להתאמן מידי יום מספר דקות על נושא היציבה הנכונה. צריך להתייחס לגוף כמו לכלי מוזיקלי.. וכפי שמטפחים את הכלי המוזיקלי כך צריך לטפח את הגוף האינושי.. היציבה הנכונה הינה קריטית בשירה.. (קשה לשיר כאשר כואב הראש, הגב, או כואבים הרגליים ) יש לטפל ולשמר את הגוף בהתאם.. קחו בחשבון כי הגוף משמש לנו כתהודה קולית ואילו המיתרים את תדרי הצלילים והחשיבות המכרעת היא בתקינות של שני אלמנטים אלו. כאשר שרים היציבה הנכונה הינה בפיסוק ברוחב האגן, הגב זקוף הראש אינו נעול אחורה קדימה או לצדדים.. (מדמיינים שכביכול יש לנו ילקוט קצת כבד על הגב דבר אשר מפעיל אף את הסרעפת)..  



4.   פיתוח קול
המטרה הראשונית בשיעור פיתוח קול היא להביא את התלמיד למצב נינוח. פיתוח הקול הינו אימון פנימי וכן חיצוני המצריך מצד אחד שימוש ביכולות פיזיות-קואורדינטיביות ומצד שני יכולת התמסרות אמוציונאלית. חשוב, על כן, שהתלמיד יהיה מרוכז ורגוע ככל האפשר.
נתחיל את השיעור במספר תרגילים לשחרור הנשימה, לשחרור השרירים ולהורדת רמת האנרגיה הכללית בגוף למקום נינוח. בשלב הבא, נעבור לתרגילי שליטה בנשימה. תרגילים אלו מפעילים את שלושת שסתומי הנשימה באופן משולב וכך מסייעים לפיתוח היכולות הקואורדינטיביות של המערכת אוויר-קול. השלב השלישי בשיעור הוא שלב ה"אוני-סון" UNISONE. אוניסון פירושו איחוד. בהשאלה לעולם המוסיקלי המילה מתייחסת להפקת "צליל מאוחד", כזה שעולה בקנה אחד בווליום ובאינטרציה עם הגל הקולי של התו שמשמיע הפסנתר. מטרות התרגיל הן: 
א. שיפור השמיעה המוסיקלית הפנימית-תהודתית.     ב. דיוק צלילי.     ג. שיפור יכולת הארכת צליל והחזקתו.
ד. שיפור יכולות לב-ריאה ופיזור הצלילים בגוף. ה. פיתוח יכולות הפקה וואקומינאליות.
נתקדם בשלב זה ונעבור לתרגילי לגאטו (צלילים ארוכים, מתמשכים) בשינוי תו. בדומה לתרגיל הקודם נדרשת יכולת החזקת צליל, אלא שהפעם יידרש מהתלמיד גם לעבור מתו לתו בזמן הפקת הצליל ובשלב מתקדם יותר גם לשנות את תנועת השפתיים בהגייה נכונה של הווקאלים (U, O, A, E, I) ו/או להגביר ווליום.
כעת נתחיל בתרגילי סטקאטו (צלילים קצרים, חתוכים). בתחילה נתמקד בתרגילי סטקאטו במרווחי חמשה ובהמשך נתקדם לתרגילי סטקאטו במרווחי אוקטבה. תרגילי העטיפה הם הבאים בתור. תרגילים אלו דורשים דילוג בין אוקטבות, תכונה חשובה הן לצורך שיפור השמיעה המוזיקלית והן לצורך דיוק הפקתי בביצוע. תרגילי מנעד – נגיעות קוליות רכות הלוך ושוב לאורך המנעד הקולי, המאפשרות הגמשה של הקול, ריכוך ההפקה והתרחקות מהמיתרים, הפחתת לחץ, שליטה במעברים בין קול חזה וקול ראש והגדלת הטווח הקולי. כעבור מספר שיעורים ובהתאם להתקדמותו וליכולת הדיוק בביצוע של כל תלמיד, נעבור לשלב הגברת הווליום. על מנת להגביר ווליום בצורה נכונה ומבלי להזיק למיתרי הקול, יש ללמוד בראש ובראשונה הפקה נכונה של צליל. כאשר מתקבל צליל נקי ומאוזן, נתחיל בסדרת תרגילים בסטקאטו ובלגאטו שמטרתם לחזק את העוצמות הקוליות ע"י מיקוד האנרגיה הקולית מחד ופיזור של גלי הקול בגוף התהודה מאידך. כל זאת באופן נכון ומבוקר ומבלי לפגוע בשום צורה במיתרי הקול. התרגילים הבאים יהיו תרגילים משולבים. מגוון תרגילים המשלבים יכולות הפקה קולית על מגוון צבעיה: צלילים קצרים וארוכים, קול חזה וקול ראש, הגברת והפחתת ווליום, דיוק מוזיקלי, ויברציה וסלסול ונשימה נכונה. לסיום השיעור נתמקד בהדמיית שירה ובהמשך בשירה עצמה ובביצוע. ישנם תרגילים רבים המתפקדים כמעין נקודות ציון בדרך לביצוע מושלם. בתחילה נתרכז בשליטה בשירה בתנועה אחת ובווליום נמוך, בהמשך בשינוי תנועה ובווליום מוגבר ולבסוף נשלב את המילים ונתרכז ברמת הביצוע. שלב הביצוע הינו השלב הסופי והמשלים של כל תלמיד בדרך להגשמתו כזמר הן בפועל והן בתחושה ובביטחון הפנימי. ביטחון פנימי זה הינו נרכש ולוקח זמן עד שמרגישים את הביטחון הבימתי הנאצל הזה. נעבוד בין השאר על הבעת השיר, שפת הגוף, הבאת האמוציות לפני השטח, התכוונות למילים, התבוננות בעיניים ישירות אל הקהל, "הימצאות ברגע" ושבירת מחסומים פסיכולוגיים ומעצורים נפשיים למיניהם..
 5.  חימום גופני
החימום הגופני נועד לפזר את המשקעים והמתחים הקשורים בניהול חיי היום יום.. זמר לפני שהוא מתחיל לשיר חייב לבצע חימום גופני של לפחות 15 דקות .. להביא עימו לכל שיעור של פיתוח קול בקבוק מים מינרליים יש להרטיב מיידי פעם את הגרון בשתיית מים במהלך השיעור. 
לצורך ביצוע החימום ניתן להיעזר ב-דימויי חיות אשר עוזרות בנושא זה. 
פנתר -  עבודה על שרירי בטן /גב חזקים , כיפופי ראש ומתיחת הגב כלפי מטה.. כולל נשיפות חזקות מהאף..
אריה -   פתיחת הפה בדוגמת שאגת האריה ..העברת הלשון על כל החינכיים העליונות והתחתונות. 
קטיף -  מתיחת הידיים לצורך "קטיפת תפוזים" מעץ גבוה..כפות הרגליים צמודות לקרקע. 
כן/לא - ביטוי כן/לא בסיבובי ראש מימין לשמאל ומלמעלה למטה בתנועות קטנות. 
נשימה ונשיפה - אצבעות הידיים נסגרות ונפתחות בשילוב נשימות והוצאת האויר בכח מהאף.  

6.  חימום קולי
החימום הקולי נועד לחמם את מיתרי הקול לנקות את חללי התהודה לתרגל נשימות ושאיפות ולהשתמש נכון בהוצאת האויר.. ישנם מספר דימויי חיות אשר עוזרות בנושא זה. 
דימוי הנץ –  העיניים פקוחות לרווחה , הגבות מורמות כלפי מעלה.
דימוי הארנב – האף מקומט ומורם כלפי מעלה, השפה העליונה פתוחה לרוחב הפה שיניים קדמיות בולטות  קדימה. 
דימוי הבולדוג – הלשון נזרקת החוצה מחלל הפה ופוגעת בשפה התחתונה.. 
זמזום הדבורה – לזמזם בדימוי הארנב. (רצוי את הצליל F#. ). 
סולמות – לשיר את שמות צלילי כל 42 הסולמות בעליה ובירידה. (מפתח זכרון של הצלילים ל-זיהוי סולפג'). 
מרווחים – לשיר מצליל נתון את כל 13 המרווחים שבמנעד: פרימה זכה, סקונדה קטנה, סקונדה גדולה, טרצה                קטנה, טרצה גדולה, קוורטה זכה, טריטון, קווינטה זכה, סקסטה קטנה, סקסטה גדולה, ספטימה קטנה, ספטימה גדולה, אוקטבה.   
סולם כרומטי –לשיר את 12 הצלילים בחצאי טונים בעליה ובירידה. 

7.   נשימות ונשיפות 
הנשימה והנשיפה הנם שני הדברים החשובים ביותר בזמן שירה .. נשימה בעת תחילת היצירה מבוצעת מהאף ובמהלך היצירה כולה נושמים רק מהאף.. אין לנשום בזמן שירה מהפה.  החמצן אשר נכנס דרך האף נקי יותר עובר מסננות ומגיע ישירות לריאות .. לעומת זאת האויר אשר נשאף מהפה נכנס ומתפזר בגוף בטמפרטורת החדר וכולל זיהומי סביבה. .. 
הנשימות חייבות להיות מסודרות ולא מבוהלות ..יש לקחת את מינון החמצן הדרוש לכל פרזה מראש.. כנ"ל לגבי הנשיפות .. הנשיפה חייבת להיות בסיום הביצוע ולא לפניו.. 
על מנת לעזור לגוף בנושא הנשימות – ניתן להשתמש  בסוכריות מנטה למציצה טרם השיעור. 

8.   הבעת המילים
להבעת המילים, ולדיקציה חשיבות עליונה בשירה , במיוחד בשירה קלאסית אירופאית מערבית אשר בה הדגש הנו על המילים ובמיוחד בשירה ליטורגית. 

9.   שימוש באברי הגוף
נושא זה הנו החשוב בסוגו בעת שירה.. השימוש הנכון באברי הגוף: 
עמידה נכונה – כיפוף מעט של הברכיים עם גב זקוף מאפשר עמידה  לאורך זמן , חשוב במיוחד בהופעה ארוכה ללא הפסקה ..
אופן החזקת התווים – לעתים הקלסר כבד עקב ריבוי התווים.. 
אופן ההסתכלות על המנצח  - ראייה נוחה גורמת לפחות עייפות פיזית.. 
שמירת מרחק סביר בין הזמרים – מרחק אמה.. 
משקפי ראייה – ראייה תקינה ונוחה מאפשרת להיות מרוכז בנעשה מסביב. 
מנוחה-וכמובן מנוחה של שעה לפחות לפני כל הופעה . 
דריכות וריכוז- שני נושאים חשובים במיוחד בזמן ביוצע קונצרט הן כזמר סולו והן כזמר מקהלה. 





 10.   מיתרי קול בריאים
אחד המתכונים המוממלצים לשמירה על מיתרי קול בריאים, זה להרבות בשתייה של מים מינירלים פושרים. אין לשתות שתייה חמה מדי אשר גורמת להתרחבות מיתרי הקול או שתייה קרה מדי  אשר גורמת להתכווצות מיתרי הקול. יש להרבות בשתייה בזמן שיעור לפיתוח קול ובזמני חזרות ..חשוב להיבדק אחת לחצי שנה אצל רופא אף אוזן גרון. ( הצעה ללכת לאף אוזן גרון כדי לבדוק ממה נובעת הצרידות). 
יש להמנע מאכילה בכלל ובמיוחד מדברי פיצוח טרם הקונצרט או החזרה הקולית. 

11.   צורות שירה
ישנם מספר רב של צורות שירה שונות ומשונות.. כל צורת שירה מתאימה לאופי האדם השר ..  סגנון שירה לירי לז'ורי איטלקי, מופנם, צעקני ,שקט וכו.. לכל תלמיד/ה  וה-"פרצוף השירתי" שלו חוכמת ההבעה של הצליל לא בכיוון גבוה מדי או נמוך מדי ... הנשיפה הינה המפתח לכל צורת שירה, זוהי עבודה פיזית קשה שלא ניתן לוותר עליה .. אחרת אין טעם לשיר.. 
תהליך פיתוח הקול נועד לשנות את צורת השירה של הזמר ולהקנות לו ידע נוסף לשיפור יכולות השירה .כגון יכולת לשיר גובה צלילים נוספים שלא יכל לבצען קודם. ולשיר בצורה שירתית נכונה .
צורת השירה המומלצת : נשימות נכונות והזרמת אויר מספקת לכל פרזה. אופן וצורת הגייתן של ההברות A,E,I,O,U.   ההברה A מושרת בפה עגול בצורה הקרובה להברה O .ההברה E  מושרת בפה עגול הלשון נוגעת בחלק התחתון של השיניים (לעולם אין לשיר שתי הברות אלו בפתיחת הפה לצדדים).  ההברה U מושרת בצורת חדק הפיל. ההברה O  מושרת עם מרווח בין השיניים בצורת שפתיים קדמיות. ההברה  I  מושרת בצורת פה עגול עצמות לחיים מורמות קמעא.   
במשך השירה יש ל"מתוח" את מיתרי הקול (כמו שמותחים בגיטרה) בצלילים גבוהים יש לזרוק את הגוף למטה ובצלילים נמוכים יש לזרוק את הגוף למעלה (פעולה הפוכה). 
והחשוב מכל בזמן שירה לא צועקים . הפיינו והפורטה נועדו כדי להגביר או להחליש את הקול ולא כדי לצעוק או ללחוש.  

12. הכנה לשירה מול קהל
נושא זה הנו החשוב ביותר לזמר – ההופעה בפני הקהל, אחרת לשם מה הוא זמר...הזמר משקיע את כספו בלימודי התאוריה ובלימודי פיתוח הקול כדי שיוכל לשיר או כזמר סולו ו/או כזמר במקהלה .. 
על התלמיד השר מול קהל, להתעלם מהקהל, להתרכז ביצירה אותה הוא מבצע על פי הדברים אשר פורטו לעיל ומעצם הריכוז בנושאים אלו התלמיד מתנתק מפחד הבמה.. 
ההכנה לשירה מול קהל הינה קריטית עבור הזמר, ולכן על הזמר להכין את היצירה אותה הוא שר ברמת ביצוע של  %130 , בידיעה ברורה כי עקב הלחץ המתח וההתרגשות הזמר מאבד 30 אחוז לפחות מיכולתו. 
בחירת היצירה הנו התהליך הקריטי .. בחירה במנעד הנכון, אין צורך להרשים יתר על המידה , יש לבחור ביצירה אשר תעניין את הקהל השומע. יש להפגין ביטחון ועמידה נכונה ואיתנה לביצוע, העזרים חייבים להיות מתאימים לא בלויים וכמובן ההופעה האישית צריכה להיות בהתאם. 

13. אופן הטיפול הפיזי בגוף  
ניתן הסבר חופשי כיצד כל המערכת עובדת. מערכת הנשימה, הסרעפת, הריאות, שמירה על החמצן, שמירה על       מיתרי הקול, שימוש נכון בכל הצורות הטבעתיים שיש לנו בגוף, חימום קולי נכון,  הוצאת הלשון החוצה, שיטת  האלסטיות בפנים, מסג'ים בכל חלקי הגוף במיוחד מסאג' לפנים ולגבות, אופן העמידה או הישיבה בזמן שירה אופן הטיפול בהתרגשות, אופן הטיפול בצרידות, צורת הנשימות הנכונות מהאף ומהפה המספיקות לפרזה המושרת..




14. הפיהוק 
הפיהוק זו עבודת קודש שאנו עושים כל חיינו מרגע שאנו נולדים , אנו מפהקים כי הגוף כאשר מגיע למידת  עייפות, אי כח, חולשה, שיעמום , עייפות מוגברת,  או יקיצה...  הגוף צריך לספק חמצן למוח הפיהוק יוצר באלנס בגוף  והפיהוק  למעשה יוצר 20 אחוז תוספת חמצן למוח.. הפה נפתח בפיהוק כדי לאפשר את זרימת החמצן לגוף כולל כמובן הלחות והחימום שאנו מעניקים למיתרים.  הלחות זה אותם אדים הנוצרים כתוצאה מהשאיפה, לחות יתר אינה טובה למיתרים כי היא יוצרת ליחה. הליחה מכסה את המיתרים וכך נדמה שאנו צרודים .. אך למעשה הצרידות נובעת מעומס על המיתרים  , עומס הנובע מלחץ על המיתרים (לחץ גרוני).. גם אדם עצבני לאורך שנים יכול להיות צרוד מעצם העומס הפסיכולוגי ולא דוקא העומס הפיזי.  ולכן בעת שירה אנו צריכים לדאוג להרפיית שתי הלסתות העליונה והתחתונה.. המילה הינה הרפייה... הלסת התחתונה זו הנמצאת בין האף לפה התחתון והלסת העליונה זו הנמצאת בין האף לעיניים.  עצם יצירת התחושה של הפיהוק בלוע שומר לי על האויר. 

15. איך נוצר קול
הקול נוצר ע"י הפרעה של אויר.. האויר נוגע במיתרים ונוגע בדפנות וכתוצאה מכך האויר עולה למעלה ויורד למטה .. כאשר שרים צליל גבוה למשל המוח נותן פקודה לפה להיפתח יותר גדול.. ולמעשה אנו לומדים לשלוט על זרימת האויר. ולמעשה המושג פיתוח קול  הנו שליטה על המיתרים באופן יזום. ומי שממונת על זרימת האויר הנה הסרעפת .. לסרעפת תפקיד חשוב ביותר בלחיצה על הריאות  (הריאות כביכול עשויות מספוג) הסרעפת לוחצת על ספוג זה .. הספוג (הריאות) מתכווץ  וברגע שהסרעפת מפסיקה ללחוץ על הספוג הספוג חוזר לעצמו. 
המושג חוזר לעצמו זוהי הנשימה..  ונשימה טובה זו הרפיה .. לעתים בתנאי לחץ האנשים נושמים לא נכון  ומצב זה גורם לפעולה הפוכה.  ולמעשה הנשימה היא חלק משמעותי במוזיקה.  כי פשוט אי אפשר לשיר כל העת ללא נשימה. הנשימה הינה חלק בלתי נפרד מהמושג מוזיקה והיא אף מתקיימת בחלק התאורטי המכונה דמימות. 

16. הנשימה
הנשימה היא חלק מהמוזיקה גם לאדם וגם לכלי מוזקלי כל-שהוא.. בן אדם צריך מנוחה הוא לא יוכל לנגן בחצוצרה עד אין קץ וגם לא יוכל לשיר עד אין קץ, הנשימה לעתים רבות מביאה לביטוי את סוף הפרזה. אשר בדרך כלל  נכתבה כך ע"י המלחין /המתלילן. ..  ולמעשה הפיתוח קול הוא האפשרות לפתח תרתי משמע את הקול, לדעת כיצד להשתמש נכון בחמצן הדרוש לנו לסיום הפרזה.. והפקה קולית לא נכונה גורמת לעתים רבות לצרידות ולעייפות קולית. היות והמיתרים שלנו מוחזקים  ע"י שריר הרי שברבות הימים שריר זה מתבלא ונעשה רפוי  וכך נוצר לאדם המבוגר קול יותר מבוגר ועייף מהבחינה הקולית. המיתרים צריכים להיות במינימום מאמץ ובשיא היכולת.. 

17. הברה עיצור ותנועה
הברה זהו שילוב של עיצור ותנועה. לדוגמא בהברה מה יש גם עיצור מ וגם תנועה ה ויחד אנו מקבלים הברה מה. רב המוזיקה בעולם נכתבת וממוצת על 5 ווקאלים שירתיים A E I O U  לדוגמא במילה חיים יש שתי הברות:  Ha -im ..

18. פיתוח קול
זוהי למעשה תהודה טבעית הנוצרת בחלל הפנים - לוקחים את הצליל הרגיל ונותנים לו תהודה ברזוננס של מערכת הפנים  זה מה שעושה פיתוח קול הוא משכלל את היכולת של האדם לשיר חזק יותר ובעוצמה גדולה יותר וכל זאת עם תהודה קולית. 

19. שירה
כל דבר עוזר לשירה ..גם לעמוד על רגל אחת עוזר בשירה, אך מנגד גם כל דבר שאינו קשור בשירה מפריע מאוד. כאשר אנחנו שרים אנחנו צריכים דבר ראשון להתנתק מהסביבה ומטרדי היום יום.. אתה זמר שרוצה לשיר תתרכז אך ורק בשירה..  תספר את הסיפור של השיר לקהל, תשתדל שהקהל יהיה אתך ויבין על מה אתה שר, כל זמר מתרגש בזמן שירה ומי שאומר לך שלא אז הוא לא זמר.. זמר מופיע בכל פעם מחדש מול הקהל.. הזמר רוצה לרצות את הקהל הקהל שים ממיטב כספו, ועל הזמר לגרום לאותו קהל לבוא להגיע ולשמוע אותו שוב ושוב.. וזה מה שמכנים זמר טוב.. השירה כשלעצמה היא ביטוי של מילים וצלילים .. אך אם הקהל לא נסחף לתוך ביטוי זה הרי שחבל על עמלו של הזמר וכאלה יש באלפים.. השירה כשלעצמה היא אומנות .. האומנות להעביר מסר באמצעות אמצעי המכונה מוזיקה.. בכלל לא קל לשיר ועובדה שאנו יכולים לספור על יד אחת  זמר/ת באמת טובים.. אתה למעשה כזמר משווק את עצמך על הבמה .. שום עזרים ושום מצלמות ושום בגדים נוצצים או כל יחסי ציבור אחרים, הזמר הוא שמוכר לבסוף את עצמו .. הוא טוב יקנו לא טוב לא יקנו. כמה שתמוה שנושא זה אינו קשור כלל למלודיה או למילים המושרות .. שהרי נוכחנו מספר פעמים שאותו שיר בדיוק נהרס טוטאלית בביצועו של זמר זה או אחר. השירה היא ביטוי מוזיקלי מורכב ובלתי אפשרי לפתח ביטוי זה בשום תוכנה וגם לא בשום סכום כספי.. 

20. נשימה
זוהי הפעולה הכי חשובה בשירה, כיצד לנשום? מתי נושמים? ומתי נושפים? ואיך אנו אוגרים מספיק חמצן בריאות לביצוע הפרזה המושרת. 
הפעילות הזו של הנשימה קשורה קשר ישיר לסרעפת  שבאמצעותה אנו יודעים לשלוט באופן אבסולוטי על הכנסה והוצאת האויר לריאות. שליטה זו צריכה לבוא מהזמר .. הזמר צריך לדעת להשתמש נכון ובחוכמה לגבי פרזה ארוכה או פרזה קצרה.. כל הקונץ בפיתוח קול זה לדעת את הכמות החמצן הדרושה לאורך הפרזה המושרת. 
פתחנו את הידים לצדדים ולקחנו אויר והוצאנו את האויר בספירה עד X פעמים האיקס הזה אמור להמשיך ולגדול ככל שאני מתקדם בנושא פיתוח הקול.. אלו הם תרגילים אשר מכינים את הזמר לקראת היכולת לשיר אף מבלי לנשום. יש צורך להרגיש שהסרעפת לוחצת בשליטה על הריאות..  היות וקול הנו הפרעה של אויר אנו חייבים לשדרג את היכולת שלנו לשיר יותר זמן בעזרת תרגילי הסרעפת. זו אף פעולה בריאותית שאינה קשורה לשירה ונותנת למעשה חמצן טוב יותר לריאות ולמוח.. 
כאשר אנו שרים אנו משתמשים למעשה בלשון אשר מפיקה את ההברות ובמיתרים אשר מפיקים את הצלילים.. הלשון הנו השריר היחידי בגוף האדם אשר מחובר רק בצד אחד.. כאשר עובדים על מתח והתנגדות יוצרים עבודת שרירים טובה יותר אשר נותנת כושר גם למיתרי הקול. 

21. ההגייה
ההגייה – הינה אחת הפעולות הקשות בביצוע שירה.. כל שפה וההגייה שלה , זמר אשר שר בצרפתית ישיר בצורה אחרת מאשר הוא שר בגרמנית או בעברית.. בעברית ישנם יותר אותיות גרוניות אשר מעייפות את האדם השר, למשל תנועות האומלאוט בגרמנית מחייבות את הזמר ששר לבטא שתי תנועות יחד. הווקאלים הצרפתיים שונים  האותיות שונות כמו ז'  ג'ון  גבאן  וברוב המקרים לא מבטאים את סוף המילה ...  
יש להקפיד תמיד להרים את הריאות  ובעזרת תרגילי הסרעפת אנו שולטים על זרימת האויר בשירה, פעילות זו הינה אף פעילות בריאותית  ללא כל קשר לשירה.. פעילות זו הינה בריאותית ושומרת על איזון גופני וקולי .. שתי הלסתות: העליונה והתחתונה האחת מפריעה לשניה. פעילות זו עושה רק טוב שומרת על הקול שומרת על החמצן בגוף ..  צריך להשתמש במסננת אויר.. ובגלל סינון אויר זה והשחיטה בו נוכל לשיר פרזות יותר ארוכות. זה נקרא רפואת קול .. משמרת את האויר בתוך הלוע.. דבר שמשמר את האיכות הקולית. השירה היפה - בל קנטו המטרה לשמור על מה שיש ולאט לאט להוסיף ולשפר את מה שיש.. לתת למיתרים את הכבוד המגיע להם. 

22. יצירות עליהם עבדנו 
במהלך החזרות עבדנו על מספר יצירות, התחלנו עם עבודה על השיר "כשאלוהים אמר". עבדנו על זרימת האויר בסיומות של משפטים/פרזות..  ומתי יש לפתוח את הפה בצורת אליפסה, לכל שיר והדגש לכל שיר יש את הפיתוח הקולי המתאים בעבורו.  פשוט אי אפשר לשיר את כל השירים אותו דבר. (בנקודת זמן מסויימת  גם  הקהל מתחיל להשתעמם וגם הזמר מתעייף מעצמו(.



23. הכנת הרסיטלון 
במהלך החזרות עבדנו על הכנת הרסיטלון.  הרסיטלון אמור להתקיים ב-9/7/2019  בשעה 12:00-12:45
בחדר לוטוס. כבחינת סוף סמסטר ב' שנה שניה. הרסיטלון כולל: שירה בחמש קטגוריות שונות: מוזיקה  קלאסית, מוזיקת ג'אז, מוזיקה ישראלית, מוזיקת פופ, ומוזיקה לטינית.  ובסה"כ 6-7 שירים לביצוע כולל קטעי הקישור שאינו עולה על 45 דקות.
במהלך העבודה על הרסיטלון: 
· הוכנה תוכניה שבה פורטו השירים שיבוצעו ברסיטלון כולל קטעי קישור.
· בוצעו חזרות עם פסנתרנית מקצועית בדבר היצירות הקלאסיות .
הכנה – מוזיקה קלאסית - של היצירה Schubert "Ständchen" D957
הכנה – מוזיקה קלאסית - של היצירה Bring him home   מתוך המחזמר עלובי החיים. 
הכנה – מוזיקה לטינית - של היצירה Agnus Dei   מתוך המיסה קיאולה שהלחין אריאל רמירז
הכנה-  מוזיקת ג'אז - של היצירה As Time Goes by
· בוצעו חזרות עם הפסנרנית  שירי דה שליט תלמידת בית הספר שאף תנגן ותלווה אותי בשירה , בחלק האומנותי הקשור לשירה ישראלית ופופ. בוצעו מספר חזרות על השירים: נחמה, ערב מול הגלעד, כשאלוהים אמר, ועל שיר הפופ I don’t want to talk about it 
· עבדנו על כל השירים מהבחינה של הפקה קולית העמדת במה וקטעי קישור.  

